sagorsarker/bangla-wikipedia huggingface dataset:
ছলিমাবাদ ইউনিয়ন

ছলিমাবাদ বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
ছলিমাবাদ ইউনিয়নের আয়তন ৬,২৩০ একর (২৫.২১ বর্গ কিলোমিটার)।
২০১১ সালের আদমশুমারি অনুযায়ী ছলিমাবাদ ইউনিয়নের মোট জনসংখ্যা ৩২,৩১৬ জন। এর মধ্যে পুরুষ ১৫,০০২ জন এবং মহিলা ১৭,৩১৪ জন। মোট পরিবার ৬,৩২৮টি। জনসংখ্যার ঘনত্ব প্রতি বর্গ কিলোমিটারে প্রায় ১,২৮২ জন।
বাঞ্ছারামপুর উপজেলার দক্ষিণাংশে ছলিমাবাদ ইউনিয়নের অবস্থান। এ ইউনিয়নের পশ্চিমে বাঞ্ছারামপুর পৌরসভা; উত্তরে দরিয়াদৌলত ইউনিয়ন, ছয়ফুল্লাকান্দি ইউনিয়ন ও রূপসদী ইউনিয়ন; পূর্বে ফরদাবাদ ইউনিয়ন এবং দক্ষিণে কুমিল্লা জেলার হোমনা উপজেলার চান্দেরচর ইউনিয়ন ও দুলালপুর ইউনিয়ন অবস্থিত।
ছলিমাবাদ ইউনিয়ন বাঞ্ছারামপুর উপজেলার আওতাধীন ১১নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী ছলিমাবাদ ইউনিয়নের সাক্ষরতার হার ৩৬.৮%।
ছলিমাবাদ ইউনিয়নের উপর দিয়ে বয়ে চলেছে মিরপুর খাল।
ছলিমাবাদ ইউনিয়নের প্রধান প্রধান হাট-বাজারগুলো হল মিরপুর বাজার, ছলিমাবাদ বাজার, বটতলা বাজার এবং হোগলাকান্দা বাজার।
নেপালি একদিনের আন্তর্জাতিক ক্রিকেটারদের তালিকা

একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড ওডিআই মর্যাদা থাকতে হবে। ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। ২০১৮ ক্রিকেট বিশ্বকাপ বাছাইপর্ব প্রতিযোগিতায় সফলতার জন্য ২০১৮ সালে নেপালকে ওডিআই মর্যাদা প্রদান করা হয়। ২০১৮ সালের ১ আগস্ট নেদারল্যান্ডস জাতীয় ক্রিকেট দলের সাথে নেপাল তাদের প্রথম ওডিআই ম্যাচটি খেলে।
এখানে তালিকাটি সাজানো হয়েছে প্রতিটি খেলোয়াড়ের ওডিআই ক্রিকেটে প্রথম অংশ গ্রহণের ক্রম অনুসারে। যদি একই খেলায় একাধিক খেলোয়াড় অভিষেক করে থাকে তাহলে তাদের নামের বর্ণানুসারে ক্রম তৈরী করা হয়েছে।
অভিনয় নিয়ন্ত্রণ আইন, ১৮৭৬

অভিনয় নিয়ন্ত্রণ আইন, ১৮৭৬ হলো ব্রিটিশ ভারতে স্থানীয় জনগোষ্ঠীর শিল্পচর্চার মাধ্যমে পরাধীনতা ও উপনিবেশিক শাসকদের প্রতি প্রতিবাদ প্রতিরোধের জন্য তৎকালীন সরকার কর্তৃক প্রবর্তিত একটি নিবর্তনমূলক পদক্ষেপ। এই আইনটি অদ্যাবধি ভারতবর্ষের বহু স্থানে বলবত্ রয়েছে।
এই আইন-প্রণয়নের উদ্দেশ্য ছিল নিম্নরূপঃ
নুরুল আলম চৌধুরী

নুরুল আলম চৌধুরী একজন বাংলাদেশি রাজনীতিবিদ, কূটনীতিক ও মুক্তিযোদ্ধা ছিলেন। তিনি জাতীয় সংসদে দুইবার সাংসদ হিসেবে নির্বাচিত হয়েছিলেন। ২০১০ সালে তাকে ওমানে বাংলাদেশি রাষ্ট্রদূত হিসেবে নিযুক্ত করা হয়েছিল। এছাড়া, তিনি রূপালী ব্যাংকের পরিচালক হিসেবে নিযুক্ত হয়েছিলেন।
নুরুল আলম চৌধুরী ১৯৪৫ সালের মে মাসের ২১ তারিখে চট্টগ্রাম জেলার ফটিকছড়ি উপজেলার লেলাং ইউনিয়নের গোপালঘাটা গ্রামে জন্মগ্রহণ করেন। তার পিতার নাম মতিউর রহমান চৌধুরী ও মাতার নাম ওয়াইজুন্নেছা চৌধুরী।
নুরুল আলম চৌধুরী ১৯৬১ সরকারি মুসলিম উচ্চ বিদ্যালয় থেকে এসএসসি পাশ করার পর চট্টগ্রাম কলেজে ভর্তি হন। এরপর ১৯৬৪ সালে তিনি চট্টগ্রাম বিশ্ববিদ্যালয়ের ইতিহাস বিভাগে ভর্তি হন। তিনি ছিলেন চট্টগ্রাম বিশ্ববিদ্যালয়ের প্রথম ব্যাচের ছাত্র। তিনি ছাত্রলীগের চট্টগ্রাম বিশ্ববিদ্যালয় শাখার প্রতিষ্ঠাতা সাধারণ সম্পাদক ছিলেন। ১৯৬৯ সালে তিনি সেখান থেকে এমএ পাস করেন।
হামিদুর রহমান শিক্ষা কমিশনের বিরুদ্ধে প্রতিবাদে অংশ নেওয়ায় জেল খাটতে হয়েছিল তাকে। পরে তিনি মুক্তি পান।
নুরুল আলম চৌধুরী এমএ পাস করার পর ফতেহাবাদ কলেজে কিছুদিন অবৈতনিক শিক্ষক হিসেবে শিক্ষকতা করেছিলেন। ১৯৭১ সালে মুক্তিযুদ্ধে অংশ নিয়েছিলেন তিনি। তিনি ভারতের বাগাফা ক্যাম্প থেকে প্রশিক্ষণ লাভ করেছিলেন।
তিনি ১৯৭৩ সালে বিসিএস পরীক্ষায় উত্তীর্ণ হলেও সরকারি চাকরিতে যোগদানের পরিবর্তে বঙ্গবন্ধুর পরামর্শে রাজনীতিতে যোগদান করেন। ১৯৭৩ সালে ২৭ বছর বয়সে তিনি চট্টগ্রাম-৪ এর সাংসদ হিসেবে নির্বাচিত হন। তিনি ছিলেন প্রথম জাতীয় সংসদের সর্বকনিষ্ঠ সাংসদ।
১৯৭৫ সালে বঙ্গবন্ধু হত্যাকাণ্ডের প্রতিবাদ করার পর তাকে কারান্তরীণ করা হয়েছিল। এরপর, ১৯৮৬ সালে তিনি আবারো চট্টগ্রাম-৪ এর সাংসদ হিসেবে নির্বাচিত হন। ১৯৯৭ সালে তিনি রূপালী ব্যাংকের পরিচালক হিসেবে নিযুক্ত হন। ২০১০ সালে তিনি ওমানে বাংলাদেশি রাষ্ট্রদূত হিসেবে নিযুক্ত হন। তিনি চট্টগ্রাম বিশ্ববিদ্যালয় রেজিস্টারড গ্রাজুয়েট সমিতির চেয়ারম্যান ছিলেন। এছাড়া তিনি বাংলাদেশ রেডক্রিসেন্ট সোসাইটি, চট্টগ্রাম প্রেস ক্লাবের আজীবন দাতা সদস্য, ঢাকাস্থ চট্টগ্রাম সমিতি, পরিবার পরিকল্পনা সমিতিসহ চট্টগ্রাম ও ফটিকছড়ির বিভিন্ন শিক্ষা, ধর্মীয় ও সামাজিক সংগঠনের সাথে জড়িত ছিলেন।
তিনি রোজী আলমের সাথে বিবাহবন্ধনে আবদ্ধ হয়েছিলেন। তাদের দুই পুত্র ও এক কন্যা ছিল।
নুরুল আলম চৌধুরী ২০১৯ সালের ২৭ জানুয়ারি ৭৩ বছর বয়সে চট্টগ্রামের পার্কভিউ হাসপাতালে মৃত্যুবরণ করেন।
উজানচর ইউনিয়ন, বাঞ্ছারামপুর

উজানচর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
উজানচর ইউনিয়নের আয়তন ৩,২০৮ একর (১২.৯৮ বর্গ কিলোমিটার)।
২০১১ সালের আদমশুমারি অনুযায়ী উজানচর ইউনিয়নের মোট জনসংখ্যা ২০,৬৩৫ জন। এর মধ্যে পুরুষ ৯,৬৩৮ জন এবং মহিলা ১০,৯৯৭ জন। মোট পরিবার ৪,০৮১টি। জনসংখ্যার ঘনত্ব প্রতি বর্গ কিলোমিটারে প্রায় ১,৫৮৯ জন।
উজানচর ইউনিয়ন পূর্বে উজানচর পূর্ব ইউনিয়ন নামে পরিচিত ছিল।
বাঞ্ছারামপুর উপজেলার সর্ব-দক্ষিণে উজানচর ইউনিয়নের অবস্থান। এ ইউনিয়নের উত্তরে বাঞ্ছারামপুর পৌরসভা ও বাঞ্ছারামপুর ইউনিয়ন; পশ্চিমে মানিকপুর ইউনিয়ন, মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন; দক্ষিণে কুমিল্লা জেলার হোমনা পৌরসভা এবং পূর্বে তিতাস নদী, কুমিল্লা জেলার হোমনা উপজেলার ঘাগুটিয়া ইউনিয়ন ও দুলালপুর ইউনিয়ন অবস্থিত।
উজানচর ইউনিয়ন বাঞ্ছারামপুর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী উজানচর ইউনিয়নের সাক্ষরতার হার ৩৫.১%।
মানিকপুর ইউনিয়ন, বাঞ্ছারামপুর

মানিকপুর বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।
মানিকপুর ইউনিয়নের আয়তন ৩,২৫২ একর (১৩.১৬ বর্গ কিলোমিটার)।
২০১১ সালের আদমশুমারি অনুযায়ী মানিকপুর ইউনিয়নের মোট জনসংখ্যা ২২,৬৯১ জন। এর মধ্যে পুরুষ ১০,৮৩৪ জন এবং মহিলা ১১,৮৫৭ জন। মোট পরিবার ৪,৩৪৮টি। জনসংখ্যার ঘনত্ব প্রতি বর্গ কিলোমিটারে প্রায় ১,৭২৪ জন।
মানিকপুর ইউনিয়ন পূর্বে উজানচর পশ্চিম ইউনিয়ন নামে পরিচিত ছিল।
বাঞ্ছারামপুর উপজেলার দক্ষিণ-পশ্চিমাংশে মানিকপুর ইউনিয়নের অবস্থান। এ ইউনিয়নের উত্তরে আইয়ুবপুর ইউনিয়ন ও বাঞ্ছারামপুর ইউনিয়ন; পূর্বে উজানচর ইউনিয়ন; দক্ষিণে কুমিল্লা জেলার হোমনা পৌরসভা এবং পশ্চিমে মেঘনা নদী, নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন ও বিশনন্দী ইউনিয়ন অবস্থিত।
মানিকপুর ইউনিয়ন বাঞ্ছারামপুর উপজেলার আওতাধীন ১৩নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।
২০১১ সালের আদমশুমারি অনুযায়ী মানিকপুর ইউনিয়নের সাক্ষরতার হার ২৯%।
বাহেরচর ক্যাপ্টেন এবি তাজুল ইসলাম কলেজ,
বাহেরচর আদর্শ উচ্চ বিদ্যালয়.
বাহেরচর উত্তর সরকারি প্রাথমিক বিদ্যালয়,
বাহেরচর দক্ষিণ সরকারি প্রাথমিক বিদ্যালয়,
বাহেরচর পশ্চিম সরকারি প্রাথমিক বিদ্যালয়,
উদয়ন কিন্ডারগার্টেন, বাহেরচর উত্তরণ কিন্ডারগার্টেন, প্রতিভা কিন্ডারগার্টেন, বাহেরচর ইসলামিয়া কওমী মাদ্রাসা,বাহেরচর পশ্চিম পাড়া হাফেজিয়া মাদ্রাসা, বাহেরচর মহিলা মাদ্রাসা... 
মায়ারামপুর সরকারি প্রাথমিক বিদ্যালয়,
উলুকান্দি সরকারি প্রাথমিক বিদ্যালয়,
মানিকপুর সরকারি প্রাথমিক বিদ্যালয়, কাপাসকান্দি সরকারি প্রাথমিক বিদ্যালয়,কল্যাণ পুর সরকারি প্রাথমিক বিদ্যালয়, কল্যাণ পুর মুনসুরিয়া হাফিজিয়া মাদ্রাসা, কল্যাণ পুর হাজী আব্দুল হালিম আদর্শ দাখিল মাদ্রাসা। মানিক পুর হাফেজ মোহাম্মদ উল্লাহ এতিমখানা ও মাদ্রাসা।
নদীপথ ও সড়কপথ
বাহেরচর মধ্য পাড়া খাল, 
মানিকপুর খাল,
মেঘনা নদী, ঢোলভাঙা নদী
বাহেরচর উত্তর বাজার, 
বাহেরচর দক্ষিণ বাজার,
উলুকান্দি বাজার,ধারিয়ারচর বাজার...
বর্ষাকালের নৈসর্গিক পরিবেশ, মেঘনা তীরবর্ত্তী বিস্তীর্ণ চর,
বাহেরচর তিন গম্ভুজ মসজিদ,
বীর মুক্তিযোদ্ধা জনাব আব্দুর রহিম ( চেয়ারম্যান), 
হাজ্বী আব্দুল বাতেন (সদস্য ১ নং ওয়ার্ড),
মোঃ নুরুল ইসলাম ( উপজেলা চেয়ারম্যান এবং শিল্পপতি)
টোকিও বিজ্ঞান বিশ্ববিদ্যালয়

টোকিও বিজ্ঞান বিশ্ববিদ্যালয় টোকিও বিশ্ববিদ্যালয়ের (তৎকালীন ইম্পেরিয়াল বিশ্ববিদ্যালয় ) বিজ্ঞান অনুষদের অন্তর্গত পদার্থবিজ্ঞান বিভাগের ২১ জন গ্র্যাজুয়েট দ্বারা ১৮৮১ সালে টোকিও পদার্থবিদ্যা একাডেমি হিসাবে প্রতিষ্ঠিত হয়। ১৮৮৩ সালে, এর নামকরণ করা হয় টোকিও বিজ্ঞান কলেজ। ১৯৪৯ সালে, এটি বিশ্ববিদ্যালয়ের মর্যাদা লাভ করে এবং টোকিও বিজ্ঞান বিশ্ববিদ্যালয়ে পরিণত হয়। সোসেকি নাৎসুমের উপন্যাসে প্রধান চরিত্র বোতছান টোকিও বিজ্ঞান বিশ্ববিদ্যালয় থেকে স্নাতক লাভ করেন।
২০১৬ অনুযায়ী, এটি জাপানের একমাত্র বেসরকারী বিশ্ববিদ্যালয় যার কোন শিক্ষার্থী নোবেল পুরস্কার অর্জন করেছে এবং এশিয়ার একমাত্র বেসরকারী বিশ্ববিদ্যালয় যার কোন শিক্ষার্থী প্রাকৃতিক বিজ্ঞানে নোবেল পুরস্কার পেয়েছেন।
বৈশ্বিক বিশ্ববিদ্যালয়গুলির একাডেমিক র‌্যাঙ্কিং অনুযায়ী টোকিও বিজ্ঞান বিশ্ববিদ্যালয় জাপানে ১৩ তম স্থানে রয়েছে। 
এডুইউনিভার্সাল অনুযায়ী টোকিও বিজ্ঞান বিশ্ববিদ্যালয় জাপানের "Top business school with significant international influence" (উল্লেখযোগ্য আন্তর্জাতিক প্রভাব সহ শীর্ষ ব্যবসায় বিদ্যালয়)-এর র‌্যাঙ্কিংয়ে দ্বিতীয় স্থান অর্জন করেছে। 
টাইমস হায়ার এডুকেশন র‌্যাঙ্কিংয়ে বিশ্বের বৃহত্তম ব্যবসা প্রতিষ্ঠানগুলোর সিইও-র মধ্যে এটি জাপানি বিশ্ববিদ্যালয়গুলির মধ্যে তৃতীয় অবস্থানে রয়েছে।
টোকিও বিজ্ঞান বিশ্ববিদ্যালয়ের প্রধান ক্যাম্পাসটি শিনজুকুর কাগুরাজাকা জেলায় অবস্থিত। নিকটতম স্টেশনটি আইদাবাশি স্টেশন ।
শিনজুকুতে প্রধান ক্যাম্পাস ছাড়াও সারা দেশে অন্যান্য ক্যাম্পাস রয়েছে:
টোকিও বিজ্ঞান বিশ্ববিদ্যালয়ের চারটি পৃথক ক্ষেত্রে গ্রন্থাগার রয়েছে: কাগুরাজাকা, কাতসুশিকা, নোদা ক্যাম্পাস, ওশামাম্বে।
টোকিও বিজ্ঞান ক্যাম্পাসের অন্যান্য গ্রন্থাগারগুলির মধ্যে রয়েছে:
২০১৬ সালে টোকিও বিজ্ঞান বিশ্ববিদ্যালয়ের ৭৫ টি বিদেশী বিশ্ববিদ্যালয় এবং গবেষণা সংস্থার সাথে একাডেমিক বিনিময় চুক্তি করেছে। 
বিশ্ববিদ্যালয়ের দুটি অধিভূক্ত চার বছরের বিশ্ববিদ্যালয় রয়েছে: সানিয়ে-ওনোদা, ইয়ামাগুচিতে টোকিও বিজ্ঞান বিশ্ববিদ্যালয়, ইয়ামাগুচি, এবং চিনে, নাগানোতে টোকিও বিজ্ঞান বিশ্ববিদ্যালয়, সুয়া।
ছোট বনগ্রাম জমিদার বাড়ি

ছোট বনগ্রাম জমিদার বাড়ি অন্যনাম মহারাজপুর জমিদার বাড়ি বাংলাদেশ এর গোপালগঞ্জ জেলার মুকসুদপুর উপজেলার ছোট বনগ্রাম গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এটি ভূঁইয়া বাড়ি নামেও বেশ পরিচিত।
জমিদার রজত দৌলত ভৌমিক আনুমানিক ১৬০০ খ্রিস্টাব্দের মাঝামাঝিতে প্রায় দশ হাজার বিঘা জায়গা জুড়ে জমিদারি বাড়িটি নির্মাণ করেন। জমিদার বাড়িটির প্রবেশদ্বারে কালের স্বাক্ষী হয়ে দাঁড়িয়ে আছে সুবিশাল স্বরসতী মন্দির। যে স্বরসতী মন্দিরের নামকরণ হয়েছে জমিদার রজত দৌলত ভৌমিক এর উত্তরসূরী স্বরসতীর নাম অনুসারে। যাদের বংশ ইতিহাস ঘেটে জানা যায়। জমিদার রজত দৌলত ভৌমিক কোথাও যেতে জনশ্রুতি মতে তার দুই সুবিশাল ময়ূরপঙ্কী সাম্পান নৌকা ব্যবহার করতেন। এজন্য ছোট বনগ্রাম জমিদার বাড়ি অথবা মহারাজপুর জমিদার বাড়ির উত্তর পশ্চিম প্রান্তে জমিদারি বাড়িটির কোল ঘেষে রয়েছে একটি সাম্পান নৌকা ঘাট। যেখান থেকে সাম্পানে চড়ে জমিদার রজত দৌলত ভৌমিক দেশ বিদেশ ঘুরতে যেতেন।
বর্তমান ছোট বনগ্রাম জমিদার বাড়ি সকলের কাছেই কমবেশি পরিচিত। বর্তমানে কতগুলো ভাংগা ও পরিত্যক্ত দালান কোটা রয়েছে।
বর্তমানে জমিদার বাড়িটির কিছু অংশ পরিত্যক্ত অবস্থায় আছে এবং কিছু অংশে সংস্কার কাজ করে স্থানীয় প্রতাপশালী লোকজন সেখানে বসবাস করছে। এদেশ থেকে জমিদারি প্রথা বিলুপ্তির পর থেকে জমিদারি বাড়িটি তার পূর্বের জৌলুশ হারিয়ে এখন জরাজীর্ণ পুরনো জমিদারি বাড়ির স্মৃতি চিহ্ন বহন করছে। এখানে প্রতিদিন দেশের বিভিন্ন অঞ্চল থেকে ভ্রমণ পিপাসু পর্যটক তাদের চিত্তবিনোদন এর উৎস হিসেবে জমিদার বাড়িটি দর্শন করে এবং এর ঐতিহাসিক কাহিনি সম্পর্কে জানতে পারে।
আবুল হাসনাত আব্দুল হাই

আবুল হাসনাত আব্দুল হাই (অজানা – ১২ অক্টোবর ২০১০) বাংলাদেশের একজন রাজনীতিবিদ। তিনি তৎকালীন সিলেট-৪, সিলেট-৫ ও সুনামগঞ্জ-৫ আসনের সংসদ সদস্য ছিলেন।
আবুল হাসনাত আব্দুল হাই তৎকালীন সিলেট জেলার সুনামগঞ্জ মহকুমার ছাতক থানাধীন ভাতগাঁও গ্রামের একটি সম্ভ্রান্ত মুসলিম পরিবারে জন্মগ্রহণ করেন। পিতা মৌলভী আব্দুল ওয়াহিদ ও মাতা মাহেবুন নেছা । তার বড় ভাই মৃত আব্দুল হক ছিলেন রাজনীতিবিদ ও স্বাধীনতা যুদ্ধের সংগঠক।
আব্দুল হাই ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।
তিনি ১৯৭৩ সালের প্রথম জাতীয় সংসদ নির্বাচনে তিনি স্বতন্ত্র প্রার্থী হিসেবে তৎকালীন সিলেট-৪ আসন থেকে সংসদ স দস্য নির্বাচিত হন।
১৯৭৯ সালের দ্বিতীয় জাতীয় সংসদ নির্বাচনে স্বতন্ত্রপ্রার্থী হিসেবে তিনি তৎকালীন সিলেট-৫ আসন থেকে সংসদ সদস্য নির্বাচিত হন।
জাতীয় পার্টিতে যোগদিয়ে তিনি ১৯৮৬ সালে তৃতীয় জাতীয় সংসদ নির্বাচনে জাতীয় পার্টির প্রার্থী হিসাবে সুনামগঞ্জ-৫ থেকে সংসদ সদস্য নির্বাচিত হয়েছিলেন।
আবুল হাসনাত আব্দুল হাই ১২ অক্টোবর ২০১০ মঙ্গলবার সন্ধা সাড়ে সাতটায় বার্ধক্যজনিত কারণে তিনি সুনামগঞ্জ শহরের পুরনো বাস স্টেশনের বাসায় মৃত্যুবরণ করেন।
গদখালী ইউনিয়ন

গদখালী ইউনিয়ন বাংলাদেশের যশোর জেলার ঝিকরগাছা উপজেলার অন্তর্ভুক্ত একটি ইউনিয়ন। এই ইউনিয়ন বাণিজ্যিকভাবে ফুল চাষের জন্য বিখ্যাত।
এই ইউনিয়ন বাণিজ্যিকভাবে ফুল চাষের জন্য বিখ্যাত
১৯৮২ সালে প্রথম বাণিজ্যিক চাষ শুরু। বর্তমানে দেশের মোট ফুলের ৮০% উৎপাদিত হয় গদখালীতে। যা থেকে বছরে আয় হচ্ছে প্রায় ৫'শ কোটি টাকা। সীমিত পরিসরে রপ্তানিও হয়ে থাকে। ডিসেম্বর-জানুয়ারিতে উৎপাদন বেশি। আর ফেব্রুয়ারিতে বিক্রয় বেশি। এখানে ছয় হাজার চাষী এবং প্রায় ৫০ হাজার লোক সরাসরি ফুল চাষের সাথে জড়িত।
রবিউল ইসলাম জীবন

রবিউল ইসলাম জীবন একজন বাংলাদেশী গীতিকার ও সাংবাদিক। তার লেখা প্রায় এক হাজার গান প্রকাশিত হয়েছে। তিনি শ্রেষ্ঠ গীতিকার বিভাগে জাতীয় চলচ্চিত্র পুরস্কার (২০২২) অর্জন করেন। এছাড়াও শ্রেষ্ঠ গীতিকার হিসাবে তিনবার "চ্যানেল আই মিউজিক অ্যাওয়ার্ড" পেয়েছেন।
রবিউল ইসলাম জীবনের জন্ম নোয়াখালী জেলায়। তার পিতা হলেন তাজুল ইসলাম (প্রয়াত); মা আমেনা খাতুন। তিন ভাই বোনের মধ্যে তিনি দ্বিতীয়।
চট্টগ্রাম কমার্স কলেজের ছাত্র থাকাকালীন সময় (২০০২) থেকেই গান রচনা শুরু করেছিলেন। ২০০৪ সালে সরকারী তিতুমীর কলেজে ভর্তি হন। ২০০৬ সালের ২৬ ডিসেম্বর প্রকাশিত জনপ্রিয় গায়ক আসিফ আকবরের "হৃদয়ে-রক্তক্ষরণ" অ্যালবামে দুটি গান লেখার মাধ্যমে গীতিকার হিসেবে তার আত্মপ্রকাশ। দেশের বিভিন্ন প্রজন্মের বহু জনপ্রিয় ও শিল্পী তার রচিত গানে কণ্ঠ দিয়েছিলেন। যেমন: রুনা লায়লা, সাবিনা ইয়াসমিন, কুমার বিশ্বজিৎ, ফেরদৌস ওয়াহিদ, আইয়ুব বাচ্চু, শাফিন আহমেদ, মাহমুদুজ্জামান বাবু, পার্থ বড়ুয়া, বেবী নাজনিন, ফাহমিদা নবী, সামিনা চৌধুরী, আলম আরা মিনু, এসআই টুটুল, বালাম, ইবরার টিপু, শফিক তুহিন, আঁখি আলমগীর, তপু, মিলন মাহমুদ, মিলা ইসলাম, ন্যান্সি, কনা, দিনাত জাহান মুন্নী, কানিজ সুবর্ণা, জুলি, এলিটা, মিলন মাহমুদ, আরফিন রুমি, হৃদয় খান, ইমরান মাহমুদুল, বেলাল খান, পূজা, কোনাল, নওমী, রিজভী ওয়াহিদ, শহীদ, রমা, জুয়েল মোর্শেদ, অপু, লিজা, ইলিয়াস, মোহাম্মদ মিলন, পড়শী। ২০ জন বলিউড প্লেব্যাক শিল্পী তার লেখা গানে কণ্ঠ দিয়েছেন। তারা হলেন: মোহাম্মদ ইরফান, যুবিন নটিয়াল, সুবহিতা ব্যানার্জি প্রমুখ। 
সেরা গীতিকার হিসাবে তিনি পুরস্কার পেয়েছিলেন: -
ক্রিস পটার

ক্রিস্টোফার জে "ক্রিস" পটার (জন্ম ২৩শে আগস্ট ১৯৬০) একজন কানাডিয়ান অভিনেতা, সংগীতশিল্পী এবং পিচম্যান । তিনি মূলত সাবান অপেরা এবং প্রাইম-টাইম টেলিভিশনে তার ভূমিকার জন্য পরিচিত। পটার ১৯৯০ এর দশকের অপরাধবিষয়ক ড্রামা কুংফু দ্য লিজেন্ড কন্টিনিউস এ কোয়াই চ্যাং কইনের পুত্র পিটার কেইন (ডেভিড ক্যারাদাইন অভিনয় করেছিলেন) হিসাবে তার চরিত্রে অভিনয় করার জন্য পরিচিত ছিলেন, ডক্টর ডেভিড ক্যামেরন লোকের চরিত্রে কুইয়ের প্রথম মরসুমে, ড। অ্যানিমেটেড এক্স-মেন সিরিজে গ্যাম্বিটের এবং দ্য ইয়ং অ্যান্ড দ্য রিস্টলেসে কন-আর্টিস্ট ইভান ওউনের চরিত্রে তার পুনরাবৃত্ত ভূমিকার জন্য। হার্টল্যান্ড নাটকটিতে তিনি টিম ফ্লেমিংয়ের চরিত্রে অভিনয় করেছেন।
তিন সন্তানের মধ্যে সবচেয়ে বড়, পটারের জন্ম কানাডার টরন্টো, অন্টারিও তে। পটারের বেড়ে ওঠা লন্ডন, অন্টারিও কানাডা হয়েছিল। হকি, বেসবল এবং ফুটবলের পাশাপাশি কমিউনিটি থিয়েটারে তার প্রথম আগ্রহ ছিল।
তার পুরো উচ্চ বিদ্যালয় পড়াশুনার সময়কালে(লন্ডনের ওকরিজ মাধ্যমিক বিদ্যালয়ে অংশ নেওয়া, অন্টারিও)তিনি খেলাধুলায় সফল ছিলেন , ক্রিস একজন অ্যাথলিট হিসাবে পেশাদার ক্যারিয়ার গড়তে চেয়েছিলেন; তবে, তার বাবা তাকে অ্যাথলিট হিসাবে পেশাদার ক্যারিয়ার গড়ার অনুমতি দেননি। পরে তিনি রক মিউজিশিয়ান হিসাবে ক্যারিয়ার শুরু করার জন্য কলেজ ত্যাগ করেন। তিনি থিয়েটারের জন্য ভালবাসার টান আবিষ্কার করেছিলেন এবং পেশাদার মঞ্চ অভিনেতা হয়েছিলেন। তিনি উত্তর কানাডায় তেলের ছদ্মবেশেও কাজ করেছিলেন, গাড়ি বিক্রি করেছিলেন এবং পরে বীমা বিক্রয়কর্তা হয়েছিলেন। অভিনেতা ও পিচম্যান হিসাবে তিনি টিভিতে ক্যারিয়ার শুরু করার জন্য বীমা সংস্থাটি ছেড়ে দিয়েছিলেন।
তার স্ত্রীর নাম ক্যারেন, এবং তাদের চারটি সন্তান রয়েছে: জেসি, কুইন, ক্লেয়ার এবং গ্রে। 
১৯৮০-এর দশকে অনেক বিজ্ঞাপনের মুখপাত্র এবং "মেটেরিয়াল ওয়ার্ল্ডে" তার ভূমিকা থাকার পরে, অবশেষে তিনি ডেভিড ক্যারাদাইন পুত্র এবং অপরাধ-লড়াইয়ের অংশীদার, ডিট-এর ভূমিকায় টিভিতে নিজের জায়গা তৈরি করেছিলেন। "কুংফুতে" পিটার কেইন ":" 1992 সালে ওয়ার্নার ব্রোসের সাথে চুক্তি হওয়ার পরে "কিংবদন্তি অব্যাহত" থাকে এবং ২০০৯ সালে তার মৃত্যুর আগ পর্যন্ত ক্যারাদিনের সাথে ঘনিষ্ঠ বন্ধু থেকে যায়। তার প্রথম ভূমিকা, 1993 সালে, কানাডা এবং মার্কিন যুক্তরাষ্ট্র উভয়ই হিট হয়েছিল। তিনি "সিল্ক স্ট্যালকিংসে" উপস্থিত হয়ে এক্স-ম্যান অ্যানিমেটেড সিরিজের কমপক্ষে প্রথম চারটি মরসুমে গাম্বিতের কণ্ঠ সরবরাহ করেছিলেন। 
পটার "রকেট'স রেড গ্লারে" (2000) যুক্ত ছিলেন। তিনি প্রথম মৌসুমে "কুইরে" ডক্টর ডেভিড ক্যামেরনের হয়ে হ্যাল স্পার্কসের বিপরীতে "ফোক" হিসাবে উপস্থিত হয়েছিলেন এবং তিনি এবিসির হয়ে একটি মিনি-সিরিজ "এ রিনকল ইন টাইম" (2003) "-তে" অভিনয় করেছিলেন। পটার "স্পাইমেটে" (2006) এ উপস্থিত হয়েছিল।
পরের বছর, তিনি টিম ফ্লেমিংয়ের ভূমিকায় সিবিসি টেলিভিশন সিরিজ "হার্টল্যান্ডে" অ্যাম্বার মার্শালের বিপরীতে আরেকটি ভূমিকায় অবতীর্ণ হন। ২০০৭ সালেও পটার "দ্য ইয়াং অ্যান্ড দ্য রিস্টলেস-এর" অভিনেতাদের সাথে পুনরাবৃত্ত হয়ে ইভান ওউনের চরিত্রে জুডিথ চ্যাপম্যানের বিপরীতে অভিনয় করেছিলেন, যার সাথে তিনি এর আগে "সিল্ক স্ট্যালকিংসের" একটি পর্বে অভিনয় করেছিলেন; ২০০৮ এর প্রথম দিকে লিখিত না হওয়া পর্যন্ত পটার "দ্য ইয়ং অ্যান্ড দ্য রিস্টলেসে" রয়ে গিয়েছিল
নেপাল টুয়েন্টি২০ আন্তর্জাতিক ক্রিকেটারদের তালিকা

এটি নেপাল টুয়েন্টি২০ আন্তর্জাতিক ক্রিকেটারদের তালিকা। টুয়েন্টি২০ আন্তর্জাতিক খেলা হচ্ছে একটি আন্তর্জাতিক ক্রিকেট খেলা যা দুটি প্রতিনিধিত্বকারী দলের মধ্যে হয়ে থাকে, যাদের উভয় দলের আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত টুয়েন্টি২০ আন্তর্জাতিক (টি২০আই) মর্যাদা থাকতে হবে। টুয়েন্টি২০ আন্তর্জাতিক খেলাটি নিয়ন্ত্রিত হয়ে থাকেন টুয়েন্টি২০ ক্রিকেট আইনে এবং এটিই হচ্ছে ক্রিকেটের সংক্ষিপ্ত একটি সংস্করণ। এ সংস্করণের প্রথম খেলাটি অনুষ্ঠিত হয়েছিল ১৭ ফেব্রুয়ারি ২০০৫ সালে অস্ট্রেলিয়া ও নিউজিল্যান্ড দলের মধ্যে। ২০১৪ আইসিসি বিশ্ব টুয়েন্টি২০ প্রতিযোগিতার অংশ হিসাবে নেপাল জাতীয় ক্রিকেট দল তাদের প্রথম টি২০আই ম্যাচটি খেলে ১৬ মার্চ ২০১৪, হংকং জাতীয় ক্রিকেট দলের বিপক্ষে, এবং ৮০ রানে বিজয়ী হয়।
যে সকল নেপালী ক্রিকেটার কেবল মাত্র একটি টি২০আই খেলেছে তাদেরকেও এই তালিকায় অন্তর্ভুক্ত করা হয়েছে। তালিকাটি প্রতিটি খেলোয়াড়ের প্রথম টি২০ ক্যাপ অর্জনের ভিত্তিতে সাজানো হয়েছে। যদি একই ম্যাচে একাধিক খেলোয়াড় তাদের প্রথম টি২০ ক্যাপটি জিতে থাকেন তাহলে তাদেরকে নামের বর্ণানুসারে সাজানো হয়েছে।
খলিলুর রহমান বাবর

খলিলুর রহমান বাবর (৩ ফেব্রুয়ারি ১৯৫২ – ২৬ আগস্ট ২০১৯) একজন বাংলাদেশি চলচ্চিত্র অভিনেতা ছিলেন যিনি তিন শতাধিক চলচ্চিত্রে অভিনয় করেছিলেন। তিনি মূলত চলচ্চিত্রে খল চরিত্রে অভিনয়ের জন্য পরিচিত।
খলিলুর রহমান বাবর ১৯৫২ সালের ৩ ফেব্রুয়ারি ঢাকার গেণ্ডারিয়ায় জন্মগ্রহণ করেন। আমজাদ হোসেনের "বাংলার মুখ" চলচ্চিত্রের মাধ্যমে তার চলচ্চিত্রাঙ্গনে অভিষেক ঘটে। তবে "রংবাজ" এর মাধ্যমে খল চরিত্রে অভিষেক ঘটে তার। তার অভিনীত সর্বশেষ চলচ্চিত্র "তের গুণ্ডা এক পাণ্ডা"।
চলচ্চিত্রে অভিনয়ের পাশাপাশি তিনি "দাগী" শিরোনামের একটি চলচ্চিত্র প্রযোজনা করেছিলেন। এছাড়া তিনি "দয়াবান", "দাগী", "দাদাভাই" এর মত চলচ্চিত্র পরিচালনা করেছেন।
খলিলুর রহমান বাবর ২০১৯ সালের ২৬ আগস্ট ৬৭ বছর বয়সে মৃত্যুবরণ করেন।
হায়রে কপাল মন্দ চোখ থাকিতে অন্ধ

"হায়রে কপাল মন্দ চোখ থাকিতে অন্ধ" বাংলা ভাষায় রচিত একটি চলচ্চিত্র সঙ্গীত। ১৯৭৮ সালে জাতীয় চলচ্চিত্র পুরস্কার প্রাপ্ত বাংলাদেশী চলচ্চিত্র গোলাপী এখন ট্রেনে ছায়াছবির জনপ্রিয় গান গুলির একটি। আলাউদ্দিন আলীর সুরে সাবিনা ইয়াসমিন এই গানে কণ্ঠ দেন। ছায়াছবির নির্মাতা আমজাদ হোসেন এই গানের গীতিকার ছিলেন। চলচ্চিত্রে এই গানের চিত্রায়ণে ঠোঁট মিলিয়েছেন প্রখ্যাত অভিনয় শিল্পী ববিতা ও আনোয়ারা জামাল। এই গানের চিত্রায়ণ চলমান ট্রেনে করা হয়েছিল। সম্প্রচার টেলিভিশনের যুগে প্রবেশের পর এই গান অনেক রিয়েলিটি শোতে পরিবেশিত হয়েছে। জনপ্রিয়তার স্বীকৃতি স্বরূপ এই গানের প্রথম কলি বাংলা ভাষায় প্রবচন হিসেবে বিভিন্ন বক্তৃতা ও প্রবন্ধে ব্যবহার হয়ে আসছে (উদাহরণ ১, উদাহরণ ২)। এই গানটি ছাড়াও ঐ চলচ্চিত্রের "আছেন আমার মোক্তার আছেন আমার ব্যারিস্টার" গানটি শ্রোতাদের মধ্যে এখনো জনপ্রিয়।
ছায়াছবির নির্মাতা ও পরিচালক আমজাদ হোসেন প্রথমত এই ছবির গীতিকার হিসেবে গাজী মাজহারুল আনোয়ার, তাহেরা হক, মনিরুজ্জামান মনির ও মোহাম্মদ রফিকুজ্জামানের গান নির্বাচন করেন। ছায়াছবির চিত্রায়ণ করতে রেলগাড়ি যোগে ছবির কলাকুশলীদের নিয়ে ঢাকা থেকে জামালপুর যাওয়ার সময় আমজাদ হোসেন নিজেই এই গান লিখেন এবং পরবর্তীতে গান রেকর্ডের পর এই চলচ্চিত্রে ব্যবহার করেন।
সঙ্গীতটি ১৯৭৮ সালে সঙ্গীত প্রকাশনী "সুর ঝংকার" হতে গ্রামোফোন ভাইনাল রেকর্ড(নং-এসজে ২২১১১৯) আকারে চলচ্চিত্রটির সঙ্গীত এ্যালবামের অংশ হিসেবে মুক্তি পায়। 
গোলাপী এখন ট্রেনে চলচ্চিত্রের জন্য ১৯৭৯ সালে আলাউদ্দিন আলী "শ্রেষ্ঠ সঙ্গীত পরিচালক", এই গানের কণ্ঠশিল্পী হিসেবে সাবিনা ইয়াসমিন "শ্রেষ্ঠ গায়িকা" এবং গানের গীতিকার আমজাদ হোসেন "শ্রেষ্ঠ পরিচালক, শ্রেষ্ঠ সংলাপ রচয়িতা -"এর পাশাপাশি "শ্রেষ্ঠ গীতিকার" বিভাগে জাতীয় চলচ্চিত্র পুরস্কার অর্জন করেন।
একলা আকাশ

একলা আকাশ ছায়াছবি ২০১৩ সালের সন্দীপ রায় পরিচালিত ভারতীয় বাংলা চলচ্চিত্র। এই ছবির প্রধান অভিনেতা হলেন পরমব্রত চ্যাটার্জী ।
ইহাই সত্য
"একলা আকাশ" প্রেম, হতাশা, বেইমানী এবং সাধারণভাবে একটি ট্র্যাজেডির গল্প। এটি অল্পবয়সী দম্পতি, অরিজিৎ এবং নিশার মধ্যে ঝামেলা বিয়ের বিষয়টি নিয়ে সাজানো হয়েছে। উচ্চাভিলাষী দম্পতি তাদের সম্পর্কের এমন একটি পর্যায়ে পৌঁছেছে, যেখান থেকে আর ফিরে আসে না। তাই তারা একে অপরের সাথেই চলতে থাকে এবং তাদের সন্তানেরও জন্ম হয়। মূলত তার সহকর্মীর সাথে সম্পর্ক ছিল বলেই অরিজিতের বেইমানিটির মূল কারণ। চলচ্চিত্র পরিচালক এবং চলচ্চিত্র তারকা বানাতে চান, তার পরামর্শদাতা এসআর এর সাথে নিশার বিশেষ সম্পর্ক নিয়েও অরিজিতের প্রশ্ন রয়েছে। অবশেষে তাকে একটি তারকা বানান, তবে সেটি আরও খারাপ করে তোলে তাদের কে।
চলচ্চিত্রটি একটি অত্যন্ত নাটকীয় এবং বেশিরভাগ মানুষের জন্য হতাশাজনক মনে হতে পারে। এমনকি আপনি অরিজিৎকে ঘৃণা করতে পারেন।, তবে শেষ পর্যন্ত এই রাগ হ্রাস পায়, কারণ তিনি সত্যিকারের ভালোবাসার অর্থ, একটি পরিবারের, যা তার পিতার মতো হতে পারে এবং তার জীবন নিয়ে এখন পর্যন্ত কী করেছিলেন তা বোঝে। যদিও সম্পর্কটি চৌরাস্তাতে রয়েছে, তবুও দুজনেই নিজের ভুল বুঝতে পেরে, একে অপরের কাছে ফিরে আসে। তবে তখন অনেক দেরি হয়ে যায় তাদের। তাদের একমাত্র সন্তানকে ফুসফুসজনিত অসুস্থতায় হারানোর ব্যয়ে সবকিছু ঘটে। এই মর্মান্তিক পরিণতি সম্ভবত চলচ্চিত্রটির নাটককে আরও উজ্জ্বল করে এবং এটি দেখার মতো করে তোলে যা সম্ভবত এতটা প্রাথমিকভাবে ছিল না। গৌতম ঘোষ এসআর, নিশা'র পরামর্শদাতা হিসাবে খুব আকর্ষণীয় ভূমিকা পালন করেছেন। যিনি কেবল তার প্রোটিজে প্রতিভা দেখেন এবং সেই সম্পর্কের মধ্যে এটিই রয়েছে। একটি পরামর্শদাতা এবং তার প্রোটিজের মধ্যে দুজনের মধ্যে প্রেম এবং স্নেহ রয়েছে, অন্য কিছুই নয়, যা ভুল ধারণ ছিল। তিনি উত্তর কলকাতার পরিবারের একজন খুশি গো ভাগ্যবান বংশধর, যিনি নিজেই আক্ষরিক অর্থেই একটি প্রশস্ত মঞ্চে অবস্থান করেন এবং অবশেষে দিশার স্কুলের গানের শিক্ষক হিসাবে দার্জিলিংয়ে গেলে তিনি শান্তি পান। ফিল্মটি আবার প্রমাণ করে যে আপনি যতই বিষয় নিয়েও পড়ে না কেন স্বামী এবং স্ত্রীর মধ্যে প্রেমের কোনও কিছুই প্রতিস্থাপন করতে পারে না। কারণ এটি কোথাও লাইনটি নিরপেক্ষ এবং খালি এবং এতে কোনও স্থায়ী মূল্য বা অনুভূতি নেই। তবে, আপনি যদি খুব দেরি করে জিনিসগুলি বুঝতে পারেন, তবে জিনিসগুলি এই ফিল্মের মতো করুণ হতে পারে সেটাই বুঝিয়েছেন পরিচালক ।
মোহন (অভিনেতা)

মোহন হচ্ছেন ভারতের একজন সাবেক অভিনেতা যিনি তামিল চলচ্চিত্রে অভিনয় করতেন। তামিল ভাষার চলচ্চিত্রে অভিনয় ছাড়াও তিনি কন্নড়, তেলুগু এবং মালয়ালম ভাষার চলচ্চিত্রেও অভিনয় করতেন যদিও খুব কম করেছেন। তার অভিনয় জীবন শুরু হয়েছিলো একটি কন্নড় ভাষার চলচ্চিত্রের মাধ্যমে যেটির নাম ছিলো "কোকিলা", এবং এটি ১৯৭৭ সালে মুক্তি পেয়েছিলো। প্রথম চলচ্চিত্র অনুযায়ী বহু মানুষ মোহনকে "কোকিলা মোহন" বলে ডাকতেন কারণ "কোকিলা" চলচ্চিত্রটি দর্শক পছন্দ করেছিলো। মোহন "মাইক মোহন" নামেও কিছুটা পরিচিতি পেয়েছিলেন বিভিন্ন চলচ্চিত্রে গায়কের চরিত্রে অভিনয় করে যে মাইক্রোফোনে গান গায়। ১৯৮২ সালে মোহন ফিল্মফেয়ার পুরস্কার দক্ষিণ পেয়েছিলেন সেরা তামিল চলচ্চিত্র অভিনেতা বিষয়শ্রেণীতে ("পায়ানাঙ্গাল মুড়িভাতিল্লাই" চলচ্চিত্রে অভিনয়ের জন্য)।
অর্জুন সারজা

অর্জুন সারজা হচ্ছেন ভারতের একজন চলচ্চিত্র অভিনেতা। তিনি মূলত কন্নড়, তামিল এবং তেলুগু ভাষার চলচ্চিত্রে অভিনয় করেন। যদিও তার অভিনীত কিছু মালয়লাম এবং হিন্দি চলচ্চিত্র রয়েছে তবে তিনি এই ভাষাগুলোর চলচ্চিত্রে নিয়মিত নন। অর্জুন অভিনীত জেন্টলম্যান (১৯৯৩-এর চলচ্চিত্র) এবং মুদালভান (১৯৯৯-এর চলচ্চিত্র) দর্শকপ্রিয় ছিলো, দুটিই ছিলো তামিল চলচ্চিত্র, দুটি চলচ্চিত্রের জন্যেই অর্জুন শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার প্রাপ্ত হয়েছিলেন।
অর্জুন একটি কন্নড় ভাষী পরিবারে জন্মগ্রহণ করেছিলেন। তার বাবার নাম ছিলো শক্তি প্রসাদ, তিনি একজন কন্নড় চলচ্চিত্র অভিনেতা ছিলেন আর মা'র নাম ছিলো লক্ষ্মী যিনি একজন কলানৃত্য শিল্পী এবং শিক্ষক ছিলেন। অর্জুনের স্ত্রীর নাম হচ্ছে নিবেদিতা অর্জুন।
অর্জুন ১৯৮১ সালের চলচ্চিত্র সিমহারি মারি সাইন্না (কন্নড়) দ্বারা চলচ্চিত্র জগতে পদার্পণ করেছিলেন, চলচ্চিত্রটি তার বাবার পরিচালনা করা ছিলো। ১৯৮৪ সালে মুক্তিপ্রাপ্ত 'নানড্রি' চলচ্চিত্র ছিলো তার অভিনীত প্রথম তামিল চলচ্চিত্র যেটাতে তার সাথে তামিল চলচ্চিত্র অভিনেতা কার্তিক ছিলেন আর তেলুগু ভাষার চলচ্চিত্র প্রথম মুক্তি পায় ১৯৮৫ সালে।
মিত্র (অভিঘাত খাদ)

মিত্র হ'ল চন্দ্র পৃষ্ঠের উপরে অবস্থিত একটি অভিঘাত খাদ, যা চাঁদের দূরবর্তী পাশে বৃহতাকার গহ্বর মাচের পশ্চিমের বাইরের চক্রবেড়ের (রিম) সাথে যুক্ত। মিত্রের ঠিক পশ্চিমে ব্রেডিখিন এবং দক্ষিণ-দক্ষিণপূর্বে রয়েছে হেনিয় গহ্বর। শিশির কুমার মিত্রের নামানুসারে এই খাদ বা গহ্বরের নামকরণ করা হয়েছে।
এটি একটি বহিরাগত রিমের সাথে ভারীভাবে ক্ষয়প্রাপ্ত গঠন, যা পরবর্তী অভিঘাতগুলি দ্বারা ক্ষতিগ্রস্ত হয়েছে। চক্রবেড়ের (রিম) দক্ষিণ-পূর্ব বরাবর বহি সংযুক্ত উপগ্রহ অভিঘাত খাদ হল মিত্র জে। চক্রবেড়ের (রিম) প্রান্ত বরাবর বেশ কয়েকটি ছোট ছোট অভিঘাত খাদ রয়েছে এবং মূল রিমটির খুব সামান্যই অক্ষত রয়েছে। মিত্র গহ্বরের অভ্যন্তরে, একটি ছোট গর্ত গহ্বরের তলটির দক্ষিণ-পশ্চিমাঞ্চলীয় অঞ্চল দখল করে এবং একটি ছোট কাপের আকারের গর্ত এই গঠনের উত্তর-পূর্ব প্রান্ত জুড়ে অবস্থান করছে এবং মিত্র গহ্বরের মাঝখানের খুব কাছে অবস্থিত। অবশিষ্ট তলটি কয়েকটি ক্ষুদ্র এবং অতি ক্ষুদ্র অভিঘাত খাদ দ্বারা চিহ্নিত করা হয়।
মিত্রা ডিরিচলেট-জ্যাকসন অববাহিকার মধ্যে অবস্থিত।
সম্মেলনের মাধ্যমে এই বৈশিষ্ট্যগুলি মিত্রের নিকটবর্তী গহ্বর মধ্যবিন্দুর পাশে অক্ষর রেখে চাঁদের মানচিত্রে চিহ্নিত করা হয়।
সারাহ ব্রেস

সারাহ ব্রেস (জন্ম ৮ জানুয়ারি ২০০০) হলেন একজন স্কটিশ প্রমিলা ক্রিকেটার। সে ২০১৭ এর ফেব্রুয়ারিতে অনুষ্ঠিত ২০১৭ মহিলা ক্রিকেট বিশ্বকাপ বাছাইপর্ব প্রতিযোগিতায় স্কটল্যান্ডের হয়ে প্রথম খেলে।
২০১৮ এর জুনে, ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড দলীয় স্কোয়াডে তাকে অন্তর্ভুক্ত করা হয়। সে ৭ জুলাই ২০১৮, স্কটল্যান্ডের হয়ে বিশ্ব টুয়েন্টি২০ বাছাইপর্ব প্রতিযোগিতায় উগান্ডার বিপরীতে মহিলাদের টুয়েন্টি২০ আন্তর্জাতিক ক্রিকেটে অভিষেক করে। উক্ত সিরিজে পাঁচ খেলায় ১৬২ রান নিয়ে সে ছিল প্রতিযোগিতার সেরা রান সংগ্রহকারী। প্রতিযোগিতা সমাপ্তির পর, আন্তর্জাতিক ক্রিকেট কাউন্সিল (আইসিসি) কর্তৃক তাকে স্কটল্যান্ডের উদীয়মান তারকা হিসাবে মনোনীত করা হয়। একই বছরের জুলাইয়ে তাকে আইসিসি মহিলাদের গ্লোবাল ডেভেলপমেন্ট স্কোয়াডে অন্তর্ভুক্ত করা হয়।
মে ২০১৯, স্পেনে অনুষ্ঠিত ২০১৯ আইসিসি মহিলা বাছাইপর্ব ইউরোপ প্রতিযোগিতার জন্য তাকে স্কটল্যান্ডের স্কোয়াডে অন্তর্ভুক্ত করা হয়। পরে একই বছরের আগস্টে, ২০১৯ নেদারল্যান্ডস মহিলা কোয়াডরেঙ্গুলার সিরিজের জন্য তাকে দলীয় স্কোয়াডের অধিনায়ক মনোনীত করা হয়।
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে দলীয় স্কোয়াডে অন্তর্ভুক্ত করা হয়।
সৃজনশীলতা

সৃজনশীলতা বলতে এমন ধারনাকে বোঝায় যেখানে কিছু প্রকার বিষয়গত মান থাকে (যেমন একটি ধারণা, রসিকতা, সাহিত্যকর্ম, চিত্রকর্ম বা সংগীত রচনা, সমাধান, একটি আবিষ্কার ইত্যাদি)। এটি সৃষ্টির যে কোনও প্রদত্ত কাজের পিছনে গুণগত প্রেরণা এবং এটি সাধারণত বুদ্ধি এবং জ্ঞানের সাথে জড়িত বলে ধারণা করা হয়।
সৃজনশীলতার প্রতি পান্ডিত্যপূর্ণ আগ্রহ অনেকগুলি শাখা, যেমন- প্রাথমিকভাবে মনোবিজ্ঞান, ব্যবসায় অধ্যয়ন এবং জ্ঞানীয় বিজ্ঞানের সাথে পাওয়া যায়, তবে শিক্ষা, প্রযুক্তি, প্রকৌশল, দর্শন (বিশেষত বিজ্ঞানের দর্শন), ধর্মতত্ত্ব, সমাজবিজ্ঞান, ভাষাতত্ত্ব এবং অর্থনীতিতে সৃজনশীলতা এবং সাধারণ বুদ্ধিমত্তার মধ্যে সম্পর্ক স্থাপন করে। ব্যক্তিত্বের ধরন, মানসিক এবং স্নায়বিক প্রক্রিয়া, মানসিক স্বাস্থ্য বা কৃত্রিম বুদ্ধিমত্তার মধ্যে; শিক্ষা এবং প্রশিক্ষণের মাধ্যমে সৃজনশীলতা বাড়ানোর সম্ভব; জাতীয় অর্থনৈতিক উপকারের জন্য সৃজনশীলতার উত্সাহ এবং শিক্ষকতা এবং শেখার কার্যকারিতা উন্নত করতে সৃজনশীলতা প্রয়োজন।
কিছু গবেষক সৃজনশীলতা পরিমাপের একটি সামাজিক-ব্যক্তিত্ব দৃষ্টিভঙ্গি গ্রহণ করেছেন। এই গবেষণায়, বিভিন্ন ব্যক্তিত্ব বৈশিষ্ট্য যেমন বিচারের স্বাধীনতা (independence of judgement), আত্মবিশ্বাস (self-confidence), জটিলতার প্রতি আকর্ষণ (attraction to complexity), নান্দনিক অভিমুখ (aesthetic orientation), এবং ঝুঁকি গ্রহণকে (risk-taking) ব্যক্তির সৃজনশীলতার পরিমাপ হিসেবে ব্যবহার করা হয়। গ্রেগরি ফেইস্টের একটি মেটা-বিশ্লেষণ দেখিয়েছে যে সৃজনশীল ব্যক্তিরা "নতুন অভিজ্ঞতার জন্য অধিক পরিমাণে উন্মুক্ত, কম প্রচলিত ভাবধারাবিশিষ্ট (traditional) এবং কম বিবেকবোধসম্পন্ন (conscientious); অধিক আত্মবিশ্বাসী, আত্মস্বীকারমূলক (self-accepting), চালিত, উচ্চাভিলাষী, প্রভাবশালী, শত্রুভাবাপন্ন এবং উদ্বুদ্ধতামূলক (impulsive)" হন। উন্মুক্ততা, বিবেকবোধ (conscientiousness), আত্মগ্রহণযোগ্যতা (self-acceptance), শত্রুভাবাপন্নতা, এবং উদ্বুদ্ধতা (impulsivity) এর প্রভাব ছিল তালিকাভুক্ত বৈশিষ্ট্যসমূহের মধ্যে সবচেয়ে শক্তিশালী। ব্যক্তিত্বের বৃহৎ পাঁচ মডেলের কাঠামোর সাথে সামঞ্জস্যপূর্ণ হয়, এমন বৈশিষ্ট্যসমূহ এখানে পাওয়া গেছে। অভিজ্ঞতায় উন্মুক্ততাকে সৃজনশীলতার বিভিন্ন মূল্যায়নের সাথে সামঞ্জস্যপূর্ণ হিসেবে দেখানো হয়েছে। অন্যান্য বিগ ফাইভ বৈশিষ্ট্য সৃজনশীলতার বিভিন্ন ক্ষেত্রে সেভাবে প্রভাব ফেলে না। অ-শিল্পীদের তুলনায়, শিল্পীদের অভিজ্ঞতায় উন্মুক্ততা অধিক থাকে, অন্যদিকে বিবেকবোধ কম থাকে, অন্যদিকে বিজ্ঞানীদের মধ্যে অভিজ্ঞতায় উন্মুক্ততা এবং বিবেকবোধ উভয়ই অধিক পরিমাণে থাকে, সেই সাথে অ-বিজ্ঞানীদের তুলনায় তাদের বহির্মুখিতার (extraversion) আত্মবিশ্বাস-আধিপত্যের (confidence-dominance) ফ্যাসেটটি বেশি থাকে।
আবি আইতকেন

আবি আইতকেন-দ্রামন্ড (জন্ম ১১ এপ্রিল ১৯৯১) হলেন একজন স্কটিশ আন্তর্জাতিক ক্রিকেটার। সে ২০০৮ এ স্টেলেনবশচ এ অনুষ্ঠিত আইসিসি বিশ্বকাপ বাছাইপ্রতিযোগিতায় একজন ডানহাতি ব্যাটসম্যান ও ডান হাতি মিডিয়াম পেস বোলার হিসাবে স্কটল্যান্ড মহিলা ক্রিকেট দলের পক্ষে প্রথম খেলেন। যেখানে সে ছিল উক্ত প্রতিযোগিতায় সর্বকনিষ্ঠ খেলোয়াড়।
সে স্কটল্যান্ড জাতীয় দলের অধিনায়কের দায়িত্ব পালন করে। তার নেতৃত্বে স্কটল্যান্ড দল ২০১৫ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতায় চতুর্থ স্থান অর্জন করে। ৩১ অক্টোবর ২০১৭, সে জাতীয় দলের অধিনায়কত্ব থেকে অব্যাহতি দেয়।
২০১৮ এর জুনে, ২০১৮ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য স্কটল্যান্ড দলীয় স্কোয়াডে তাকে অন্তর্ভুক্ত করা হয়। সে ৭ জুলাই ২০১৮, স্কটল্যান্ডের হয়ে বিশ্ব টুয়েন্টি২০ বাছাইপর্ব প্রতিযোগিতায় উগান্ডার বিপরীতে মহিলাদের টুয়েন্টি২০ আন্তর্জাতিক ক্রিকেটে অভিষেক করে।
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য তাকে দলীয় স্কোয়াডে অন্তর্ভুক্ত করা হয়।
প্রজ্ঞান (চন্দ্র বিচরণ যান)

প্রজ্ঞান ভারতীয় চন্দ্রানুসন্ধান অভিযানের চন্দ্রযান-৩-এর বিচরণ যান (রোভার)। সংস্কৃত ভাষায় প্রজ্ঞান শব্দটির অর্থ 'মহাজ্ঞান'।
এর আগে চন্দ্রযান-২ অভিযানের তৃতীয় উপাদানটি ছিল প্রজ্ঞান বিচরণ যান।
রোভারটির ভর প্রায় ২৭ কেজি (৬০ পাউন্ড) এবং সৌরবিদ্যুতে পরিচালিত হবে। রোভারটি সেকেন্ডে ১ সেন্টিমিটার হারে চন্দ্র পৃষ্ঠের ৫০০ মিটার পথ ধরে ৬ চাকার উপর দিয়ে অগ্রসর হবে, ওই স্থানের রাসায়নিক বিশ্লেষণ করবে এবং ল্যান্ডারে ডেটা প্রেরণ করবে। ল্যান্ডারটি প্রাপ্ত তথ্য পৃথিবীর স্টেশনে রিলে বা প্রেরণ করে দেবে। নেভিগেশনের জন্য, রোভারটি ব্যবহার করে:
প্রজ্ঞান রোভারের প্রত্যাশিত পরিচালনা সময় হল একটি চন্দ্র দিবস বা প্রায় পৃথিবীর ১৪ দিন, কারণ এর ইলেক্ট্রনিক্সগুলি হিমশীতল চাঁদর রাত সহ্য করবে বলে আশা করা যায় না। তবে, এর পাওয়ার সিস্টেমটিতে একটি সৌর-চালিত ঘুম/জাগ্রত চক্র প্রয়োগ করা হয়েছে, যার ফলে পরিকল্পনার চেয়ে বেশি সময় লাগতে পারে।
দুটি অবতরণ স্থান বাছাই করা হয় ৩২ কিমি x ২২ কিমি উপবৃত্ত'সহ। প্রধান অবতরণ স্থানের (পিএলএস৫৪) স্থানাক ৭০.৯০২৬৭ দক্ষিণ থেকে ২২.৭৮১১০ পূর্ব (দক্ষিণ মেরু-আইটকেন বেসিনের রিম এর ~৩৫০ কিলোমিটার উত্তরে রয়েছে) এবং এবং বিকল্প অবতরণ স্থানের (এএলএস০১) স্থানাক হল ৬৭.৮৭৪০৬৪ দক্ষিণ থেকে ১৮.৪৬৯৪৭ পশ্চিম। মূল অবতরণ স্থানটি মানজিনাস সি এবং সিম্পিলিয়াস এন এর মধ্যে একটি উঁচু সমভূমিতে অবস্থিত।
নবীনগর থানা

নবীনগর থানা বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি থানা।
নবীনগর উপজেলার ১টি পৌরসভা ও ২১টি ইউনিয়নের প্রশাসনিক কার্যক্রম নবীনগর থানার আওতাধীন।
অর্ডার অব দ্যা স্টার অব ইন্ডিয়া

অর্ডার অব দ্যা স্টার অব ইন্ডিয়া হলো ব্রিটিশ ভারতে তৎকালীন শাসকগোষ্ঠী কর্তৃক স্থানীয় ভারতীয় প্রজা ও বিভিন্ন রাজ্যের যুবরাজদের মধ্যে বিশ্বস্ততা, ন্যায়পরায়ণতা ও মেধার সাথে ব্রিটিশ রাজের বিভিন্ন সাফল্যে অবদান রাখার স্বীকৃতি স্বরূপ প্রদত্ত সম্মানসূচক খেতাব।
রানী ভিক্টোরিয়া ২৩ ফেব্রুয়ারি ১৮৬৮ সালে রাজকীয় ঘোষণার মাধ্যমে এই খেতাব এর প্রচলন করেন, যার আনুষ্ঠিক সূচনা হয় ১৯৬১ সালের ২৫ জুনের এক গেজেট ঘোষণার মাধ্যমে।
এই খেতাব প্রদানের উদ্দেশ্য সম্পর্কে ঘোষণাপত্রে বলা হয়: সম্মানসূচক খেতাব প্রদানের দ্বারা মেধা, ন্যায়পরায়ণতা ও বিশ্বস্ততাকে স্বতন্ত্র ভাবে চিহ্নিত করা যুবরাজদের নিকট একটি রীতিতে পরিণত হয়েছিলো, এ কারণেই অন্যদেরকে তার সমকক্ষ হওয়ার মতো করে তৈরি করার জন্য বিশিষ্ট সেবার স্বীকৃতি দেয়া যেতে পারে, যেনো তারা ভালো কাজে উৎসাহিত হয় এবং অন্যদের দ্বারা অনুকরণীয় হয়।
নবীনগর পৌরসভা

নবীনগর পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।
নবীনগর পৌরসভার আয়তন ৩,৯০৭ একর (১৫0.৮১ বর্গ কিলোমিটার)।
নবীনগর উপজেলার মধ্যাংশে নবীনগর পৌরসভার অবস্থান। এ পৌরসভার পশ্চিমে নবীনগর পশ্চিম ইউনিয়ন, দক্ষিণে শ্রীরামপুর ইউনিয়ন ও ইব্রাহিমপুর ইউনিয়ন, পূর্বে নবীনগর পূর্ব ইউনিয়ন এবং উত্তরে তিতাস নদী ও কৃষ্ণনগর ইউনিয়ন অবস্থিত।
১৯৯৯ সালের ১২ সেপ্টেম্বর নবীনগর উপজেলার নবীনগর পূর্ব, শ্রীরামপুর ও ইব্রাহিমপুর ইউনিয়নত্রয়ের অংশ নিয়ে নবীনগর পৌরসভা প্রতিষ্ঠিত হয়।
১২ সেপ্টেম্বর ১৯৯৯ 
২০১১ সালের আদমশুমারি অনুযায়ী নবীনগর পৌরসভার সাক্ষরতার হার ৫১.২%।
প্রিন্সেস অফ মার্স

প্রিন্সেস অফ মার্স (ইংরেজি: "Princess of Mars"; ২০১২ সালে জন কার্টার অফ মার্স (ইংরেজি: "John Carter of Mars") নামে পুনঃনামাঙ্কিত ও পুনঃমুক্তিপ্রাপ্ত) ২০০৯ সালে মুক্তিপ্রাপ্ত একটি ডাইরেক্ট-টু-ডিভিডি কল্পবিজ্ঞান চলচ্চিত্র। এডগার রাইস বারোজের "আ প্রিন্সেস অফ মার্স" (১৯১৭) উপন্যাসের ছায়া অবলম্বনে এই ছবিটি নির্মাণ করেছিল মার্কিন ইন্ডিপেনডেন্ট স্টুডিও দি অ্যাসাইলাম। ছবির প্রচারমূলক শিল্প উল্লেখলিপি থেকে জানা যায়, কীভাবে মূল গল্পটি জেমস ক্যামেরনের "অবতার" ছবিটি থেকে অনুপ্রাণিত হয়েছে। কিন্তু ছবির নামলিপি বা প্রচারমূলক কোনও উপাদানেই এডগার রাইস বারোজের নাম উল্লিখিত হয়নি। প্রসঙ্গত উল্লেখ্য, অধিক বাজেটে নির্মিত এবং ২০১২ সালে মুক্তিপ্রাপ্ত "জন কার্টার" ছবিটিও একই উপন্যাস অবলম্বনে নির্মিত। ইউরোপে ছবিটি মুক্তি পায় "দ্য মার্শিয়ান কলোনি ওয়ারস" নামে।
জন কার্টার (অ্যান্টোনিও সাবাটো, জুনিয়র) হলেন একালের মার্কিন সেনাবাহিনীর স্নাইপার। আফগানিস্তানে কর্তব্যরত অবস্থায় তিনি আহত হন এবং একটি টেলিপোর্টেশন পরীক্ষায় তাকে ব্যবহার করা হয়। তার ফলে তিনি পৌঁছে যান পৃথিবীর সৌরজগতের বাইরে অবস্থিত বারসুম গ্রহে। সেখানে বিস্ময়কর দূরত্ব লাফ দিয়ে পার হওয়ার ক্ষমতা প্রদর্শন করেন তিনি। প্রথমে থার্কেরা তাকে দাস হিসাবে বন্দী করে। পরে তিনি তাদের মধ্যে একটি পদমর্যাদার অধিকারী হন। শেষে প্রতিপক্ষ দলের রাজকুমারী মানুষ-সদৃশ ডেজাহ্‌ থোরিসকে (ট্রেসি লর্ডস) মৃত্যুর হাত থেকে রক্ষা করেন।
টারস টারকাসের নেতৃত্বাধীন থার্ক বাহিনী কার্টারকে তাদের নেতা টাল হাজুসের কাছে নিয়ে যায়। সেই সময় টারস টারকাসের মেয়ে সোলা তার রক্ষীর দায়িত্বে ছিলেন। টারকাস কার্টারকে এমন একটি সামরিক পদমর্যাদা দান করেছিলেন, যেটি দান করার ক্ষমতা একমাত্র হাজুসেরই আছে। সেই কথা জানার পর টারকাস ও কার্টারকে দ্বন্দ্বযুদ্ধে অবতীর্ণ হতে বাধ্য করা হয়। জয়লাভের পর কার্টার সারকার মুখোমুখি হন। সারকা হল এক আফগান ভাড়াটে সৈনিক যে কার্টারের সঙ্গে বিশ্বাসঘাতকতা করেছিল। সারকা পালিয়ে গেলে হাজুসকে হত্যা করে থার্কদের নতুন দলপতি হতে টারকাসকে সাহায্য করেন কার্টার।
এরপর ক্যাপ্টেন কার্টার জানতে পারেন যে, ডেজাহ্‌ থোরিস গ্রহের বায়ু-সংশোধন স্টেশনে পালিয়ে গিয়েছেন। এই স্টেশনটি বারসুম গ্রহকে বাসযোগ্য করে রাখে। সারকা এটির ক্ষতি করায় গ্রহের বায়ুমণ্ডলের পরিস্থিতির অবনতি ঘটছে। জন কার্টার সারকার সঙ্গে দ্বন্দ্বযুদ্ধে অবতীর্ণ হন। কিন্তু লড়াই করতে করতে একটি পোকার কামড়ে সারকার মৃত্যু ঘটে। কার্টার ও ডেজাহ্‌ থোরিস মিলে স্টেশনটি পুনরায় চালু করার পর কার্টার পৃথিবীতে ফিরে আসেন। সেখানে তিনি তার ঊর্ধ্বতন কর্তৃপক্ষের কাছে নিজের অ্যাডভেঞ্চারের কথা বলতে অস্বীকার করেন। তার ভয় ছিল, এই কথা জানলে তারা বারসুমে উপনিবেশ স্থাপন করতে যাবেন। এরপর তিনি আগের মতোই সামরিক দায়িত্বে পুনর্বহাল হন এবং আশা করতে থাকেন যে একদিন আবার তিনি বারসুমে ফিরতে পারবেন।
বড়াইল ইউনিয়ন, নবীনগর

বড়াইল বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
বড়াইল ইউনিয়নের আয়তন ২,৫৪৮ একর (১০.৩১ বর্গ কিলোমিটার)।
২০১১ সালের আদমশুমারি অনুযায়ী বড়াইল ইউনিয়নের মোট জনসংখ্যা ২০,০৪০ জন। এর মধ্যে পুরুষ ৯,৪৩৬ জন এবং মহিলা ১০,৬০৪ জন। মোট পরিবার ৩,৭১২টি। জনসংখ্যার ঘনত্ব প্রতি বর্গ কিলোমিটারে প্রায় ১,৯৪৩ জন।
বড়াইল ইউনিয়ন পূর্বে ব্রাহ্মণবাড়িয়া সদর উপজেলাধীন ইউনিয়ন ছিল।
নবীনগর উপজেলার উত্তরাংশে বড়াইল ইউনিয়নের অবস্থান। এ ইউনিয়নের পশ্চিমে কৃষ্ণনগর ইউনিয়ন, দক্ষিণে তিতাস নদী ও বিদ্যাকুট ইউনিয়ন, পূর্বে ব্রাহ্মণবাড়িয়া সদর উপজেলার সাদেকপুর ইউনিয়ন এবং উত্তরে পাগলা নদী, কৃষ্ণনগর ইউনিয়ন, আশুগঞ্জ উপজেলার তারুয়া ইউনিয়ন ও শরীফপুর ইউনিয়ন অবস্থিত।
বড়াইল ইউনিয়ন নবীনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী বড়াইল ইউনিয়নের সাক্ষরতার হার ৫০.৫%।
ব্রাহ্মণবাড়িয়ার পৈরতলা থেকে সড়কপথে বড়াইল, জালশুকা ও চরগোসাইপুর পেরিয়ে নবীনগর পৌঁছানো যায়। গোকর্ণঘাট থেকে নৌপথে তিতাস নদী দিয়ে গোসাইপুর বাজার পেরিয়ে নবীনগর ও ভৈরববাজার যাওয়া যায়। এছাড়াও নবীনগর থেকে তিতাস ও পাগলা নদী দিয়ে চরগোসাইপুর, গোসাইপুর ও বড়াইল যাতায়াত করা যায়। 
১) বড়াইল বাজার 
২) গোসাইপুর বাজার 
১ নং বড়াইল ইউনিয়ন পরিষদের চেয়ারম্যান মো. জাকির হোসেন
বীরগাঁও ইউনিয়ন

বীরগাঁও বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
বীরগাঁও ইউনিয়নের আয়তন ২,৮২৫ একর (১১.৪৩ বর্গ কিলোমিটার)।
২০১১ সালের আদমশুমারি অনুযায়ী বীরগাঁও ইউনিয়নের মোট জনসংখ্যা ১৭,৪৩২ জন। এর মধ্যে পুরুষ ৮,০৪৫ জন এবং মহিলা ৯,৩৮৭ জন। মোট পরিবার ৩,২১৪টি। জনসংখ্যার ঘনত্ব প্রতি বর্গ কিলোমিটারে প্রায় ১,৫২৫ জন।
নবীনগর উপজেলার উত্তরাংশে বীরগাঁও ইউনিয়নের অবস্থান। এ ইউনিয়নের দক্ষিণ-পশ্চিমে মেঘনা নদী ও নবীনগর পশ্চিম ইউনিয়ন, দক্ষিণে ও পূর্বে কৃষ্ণনগর ইউনিয়ন, উত্তরে আশুগঞ্জ উপজেলার লালপুর ইউনিয়ন এবং পশ্চিমে মেঘনা নদী ও নরসিংদী জেলার রায়পুরা উপজেলার চানপুর ইউনিয়ন অবস্থিত।
বীরগাঁও ইউনিয়ন নবীনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী বীরগাঁও ইউনিয়নের সাক্ষরতার হার ৩৫.৩%।
বিদ্যালয়ঃ
বীরগাঁও স্কুল অ্যান্ড কলেজ।
বাইশমৌজা সোবহানিয়া দাখিল মাদ্রাসা।
সানবিম কিন্টার গার্ডেন 
হাজ্বী পীর মোহাম্মদ উচ্চবিদ্যালয়।
রাহমাতাল্লিল আলামিন কিন্টার গার্ডেন।
আশার আলো কিন্টার গার্ডেন।
তাছাড়াও ইউনিয়নের প্রতিটি ওয়ার্ডে একটি করে সরকারি প্রাথমিক বিদ্যালয় রয়েছে।
ভৈরব থেকে লঞ্চ অথবা নৌকাযোগে। 
ব্রাহ্মণবাড়িয়া হতে সিএনজি করে।
মালিক ভরসা মাজার
দুর্গারামপুর লঞ্চঘাট
বাইশমৌজা পাগলাসেতু
তিতাস নদী
মেঘনা নদী
পাগলা নদী
দোহা

দোহা (, "" অথবা "আদ-দোহা", )' হল মধ্যপ্রাচ্যের অন্যতম ধনী দেশ কাতারের রাজধানী। এটি কাতারের সবচেয়ে জনবহুল শহর। এটির জনসংখ্যা আনুমাণিক ১,৮৫০,০০০ জন যারা শুধু মুল শহরে বসবাস করে। মরুভূমিতে অবস্থিত জনবসতি হিসেব করে মোট জনসংখ্যা প্রায় ২৪ লক্ষ। এই শহর কাতার দেশটির পূর্বে পারস্য সাগরের উপকূল ঘেঁষে অবস্থিত। এটি কাতারের সবচেয়ে দ্রুতবর্ধনশীল শহর। এর ৮০ শতাংশ লোক শহরের প্রাণকেন্দ্রে অথবা শহরতলিতে বসবাস করে। দোহা কাতারের প্রধান অর্থনৈতিক অঞ্চল।
দোহা শহরটির প্রতিষ্ঠা হয়েছিল ১৮২০ সালে কাতারের অন্য একটি শহর আলবিদ্দা এর উপশহর হিসেবে। ১৯৭১ সালে ব্রিটিশ শাসন থেকে স্বাধীনতা লাভের পর এটিকে কাতারের রাজধানী হিসেবে ঘোষণা করা হয়। এটি কাতারের বাণিজ্যিক অঞ্চল হওয়ার পাশাপাশি মধ্যপ্রাচ্যের অন্যতম উদীয়মান অর্থনৈতিক অঞ্চল। যার জন্য বিশ্বায়ন ও বিশ্বের শহর গবেষণা নেটওয়ার্ক এটিকে আন্তরজাতিক শহর হিসেবে স্বীকৃতি দিয়েছে। দোহা শহরটি শিক্ষাঞ্চল হিসেবেও সুপ্রতিষ্ঠিত। এটিকে ঘিরে অনেক গবেষণা প্রতিষ্ঠান গড়ে উঠেছে।
দোহা অনেক আন্তরজাতিক অনুষ্ঠানের সফল আয়োজক হিসেবে সুপ্রতিষ্ঠিত। এটি বিশ্ব লেনদেন সংস্থার অধিনে অনুষ্ঠিত দোহা উন্নয়ন কার্যক্রমের মন্ত্রিপরিষদ সমন্নীত বৈঠকের প্রথম সফল আয়োজক। দোহা অনেক ক্রীড়া অনুষ্ঠানেরও সফল আয়োজক যার মধ্যে রয়েছে ২০০৬ সালের এসিয়ান গেমস্, ২০১১ সালের প্যান আরব গেমস্ এবং ২০১১ সালের ডিসেম্বর মাসে এ এফ ছি গেমস্ এর অনেক খেলা দোহাতে অনুষ্ঠিত হয়। বিশ্ব তেলজাত পরিষদের ২০ তম আন্তর্জাতিক সভাও দোহাতে অনুষ্ঠিত হয়। এরপর ২০১২ সালের ইউ এন এফ ছি ছি ছি এর জলবায়ু সম্মেলনের ও সফল আয়োজক দোহা। উল্লেখ্য কাতারে অনুষ্ঠিত ২০২২ সালের ফিফা ফুটবল বিশ্বকাপের অনেক খেলার ভেণ্যু হিসেবে দোহাকে তৈরী করা হয়েছে। সর্বশেষ ২০১৯ সালের এপ্রিলে ১৪০ তম আন্ত-দেশীয় সংসদ সমিতির সমাবেশের সফল আয়োজক ছিল কাতারের দোহা।
২০১৫ সালের মে মাসে, প্রাতিষ্ঠানিক ভাবে দোহাকে নতুন সপ্তাশ্চর্যের শহর হিসেবে স্বীকৃতি দেয়া হয় যেখানে দোহার সাথে এই গৌরব এর সম্মান পেয়েছিল ভিগান, লা পায, ডারবান, হাভানা, বৈরুত, কুয়ালালামপুর।
শহরটি কাতার বিশ্ববিদ্যালয় এবং এইচইসি প্যারিস বিজনেস স্কুলের একটি ক্যাম্পাস।
লাসিথ এম্বুলদেনিয়া

লাসিথ এম্বুলদেনিয়া (; জন্ম ২৬ অক্টোবর ১৯৯৬) একজন পেশাদার শ্রীলঙ্কান ক্রিকেটার। শ্রীলঙ্কা ক্রিকেট দলের হয়ে আন্তর্জাতিক ক্রিকেটে অভিষেক করে ২০১৯ সালের ফেব্রুয়ারিতে, এবং ননডেস্ক্রিপ্ট ক্রিকেট ক্লাবের হয়ে ঘরোয়া ক্রিকেট খেলে।
ননডেসক্রিপ্ট ক্রিকেট ক্লাবের হয়ে ২০১৭ সালের ২৮ জানুয়ারি ২০১৬-১৭ প্রিমিয়ার লীগ প্রতিযোগিতা মধ্য দিয়ে প্রথম শ্রেণীর ক্রিকেটে অভিষেক করে। লিস্ট এ ক্রিকেটে তার অভিষেক হয় মাতারা ডিস্ট্রিক্ট এর পক্ষে ২০১৬-১৭ জেলা ক্রিকেট প্রতিযোগিতায় ১৭ মার্চ ২০১৭ তারিখে।
২০১৮ সালের মার্চে, ২০১৭-১৮ সুপার ফোর আঞ্চলিক প্রতিযোগিতায় কলম্বো স্কোয়াডে তার নাম ছিল। পরের মাসে সুপার ফোর একদিনের প্রতিযোগিতার জন্যও কলম্বো স্কোয়াডে সে খেলে। ২০১৮ আগস্টে ২০১৮ এসএলসি টি২০ লীগে কলম্বো স্কোয়াডের হয়ে সে খেলে।
২০১৮ এর ডিসেম্বরে, ২০১৮ এসিসি ইমার্জিন দল এশিয়া কাপ প্রতিযোগিতার জন্য তাকে শ্রীলঙ্কা জাতীয় দলে ডাকা হয়। ২০১৯ এর ফেব্রুয়ারিতে, দক্ষিণ আফ্রিকার বিপরীতে খেলতে যাওয়া শ্রীলঙ্কার টেস্ট স্কোয়াডে তাকে অন্তর্ভুক্ত করা হয়। ১৩ ফেব্রুয়ারি ২০১৯ টেস্ট ক্রিকেটে তার অভিষেক হয় দক্ষিণ আফ্রিকা জাতীয় ক্রিকেট দলের বিপরীতে। উক্ত ম্যাচে এম্বুলদেনিয়া অভিষেকে ৫ উইকেট লাভকারী শ্রীলঙ্কার ১ম বামহাতি স্পিনার ও চতুর্থ বোলার, যার বোলিং পরিসংখ্যানটি ছিল ৬৬ রানে ৫ উইকেট। দ্বিতীয় ম্যাচে প্রথম দিনে আঙ্গুলে ব্যাথার কারণে তাকে ৬ উইকেট নিয়ে প্রতিযোগিতা থেকে বেরিয়ে আসতে হয়।
নাটঘর ইউনিয়ন

নাটঘর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
নাটঘর ইউনিয়নের আয়তন ৬,৪৭৬ একর (২৬.২১ বর্গ কিলোমিটার)।
২০১১ সালের আদমশুমারি অনুযায়ী নাটঘর ইউনিয়নের মোট জনসংখ্যা ২৬,০৯০ জন। এর মধ্যে পুরুষ ১২,৪১৫ জন এবং মহিলা ১৩,৬৭৫ জন। মোট পরিবার ৪,৫২০টি। জনসংখ্যার ঘনত্ব প্রতি বর্গ কিলোমিটারে প্রায় ৯৯৬ জন।
নবীনগর উপজেলার পূর্বাংশে নাটঘর ইউনিয়নের অবস্থান। এ ইউনিয়নের পশ্চিমে বিদ্যাকুট ইউনিয়ন; দক্ষিণে শিবপুর ইউনিয়ন ও কাইতলা উত্তর ইউনিয়ন; পূর্বে তিতাস নদী, ব্রাহ্মণবাড়িয়া সদর উপজেলার সুলতানপুর ইউনিয়ন, রামরাইল ইউনিয়ন ও ব্রাহ্মণবাড়িয়া পৌরসভা এবং উত্তরে তিতাস নদী ও ব্রাহ্মণবাড়িয়া সদর উপজেলার নাটাই দক্ষিণ ইউনিয়ন ও সাদেকপুর ইউনিয়ন অবস্থিত।
নাটঘর ইউনিয়ন নবীনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী নাটঘর ইউনিয়নের সাক্ষরতার হার ৩৮%।
★ চড়িলাম গ্রামের ভূ-প্রকৃতি ইত্যাদি।
বিদ্যাকুট ইউনিয়ন

বিদ্যাকুট থানা বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার থেকে বিচ্ছিন্ন হয়ে নতুন থানা হছে বিদ্যাকুট উপজেলা
বিদ্যাকুট ইউনিয়নের আয়তন ৬,০০৩ একর (২৪.২৯ বর্গ কিলোমিটার)।
২০১১ সালের আদমশুমারি অনুযায়ী বিদ্যাকুট ইউনিয়নের মোট জনসংখ্যা ২৯,৩৬৬ জন। এর মধ্যে পুরুষ ১৩,৯৩০ জন এবং মহিলা ১৫,৪৩৬ জন। মোট পরিবার ৫,৩৩৯টি। জনসংখ্যার ঘনত্ব প্রতি বর্গ কিলোমিটারে প্রায় ১,২০৯ জন।
নবীনগর উপজেলার উত্তর-পূর্বাংশে বিদ্যাকুট ইউনিয়নের অবস্থান। এ ইউনিয়নের পূর্বে নাটঘর ইউনিয়ন; দক্ষিণে শিবপুর ইউনিয়ন; দক্ষিণ-পশ্চিমে নবীনগর পূর্ব ইউনিয়ন; পশ্চিমে তিতাস নদী, কৃষ্ণনগর ইউনিয়ন এবং উত্তরে তিতাস নদী, বড়াইল ইউনিয়ন ও ব্রাহ্মণবাড়িয়া সদর উপজেলার সাদেকপুর ইউনিয়ন অবস্থিত।
বিদ্যাকুট ইউনিয়ন নবীনগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
চেয়ারম্যান : জনাব জাকারুল হক
২০১১ সালের আদমশুমারি অনুযায়ী বিদ্যাকুট ইউনিয়নের সাক্ষরতার হার ৩৩.৪%।
এখানে ১টি উচ্চ বিদ্যালয়, ৯টি মাদ্রাসা, ৭টি সরকারি প্রাথমিক বিদ্যালয় এবং ৪টি বেসরকারী কিন্ডারগার্টেন আছে।
- বিদ্যাকুট অমর বহুমুখী উচ্চ বিদ্যালয়
সানরাইজ প্রি-ক্যাডেট স্কুল। এখানে প্রায় ৪০০ শিক্ষার্থী রয়েছে।
জামিয়া ইসলামিয়া নাজিরিয়া মাদ্রাসা বিদ্যাকুট
গ্রামের মাঝখানে অবস্থিত প্রায় দুই শতাধিক বছরের পুরাতন জীর্ণ একটি মন্দির। মন্দিরটির নাম সতীদাহ মন্দির। এটি নির্মাণ করেছিলেন বিদ্যাকুটের প্রসিদ্ধ হিন্দু দেওয়ান বাড়ির লোক দেওয়ান রাম মানক। এদেশে হিন্দু সমাজে সতীদাহ প্রথা চালু ছিল। স্বামী মারা গেলে স্ত্রীকে মৃত স্বামীর সঙ্গে জীবন্ত দাহ করা হত। কোন কোন ক্ষেত্রে সদ্য বিধবারা স্বেচ্ছায় মৃত্যু বরণ করত। কিন্তু অধিকাংশ ক্ষেত্রেই বলপূর্বক দাহ করা হত। জীবন্ত সতী নারীর চিৎকার যেন না শোনা যায় সে জন্য খুব জোরে ঢাক এবং বাদ্য যন্ত্র বাজানো হত।
হিন্দু সমাজের এই অমানবিক এবং বীভৎস প্রথা ১৮২৯ সনে লর্ড উইলিয়াম বেনটিংক আইন করে বন্ধ করে দেন। লর্ড বেনটিংক কর্তৃক সতীদাহ নিষিদ্ধ ঘোষণার পর ভারতের অন্যান্য স্থানের মত ব্রাহ্মণবাড়িয়ায়ও এ প্রথা বন্ধ হয়ে যায়। কিন্তু ১৮৩৫ সনে রাম মানিকের মাতাকে এই সতীদাহ মন্দিরটিতে সর্বশেষ সতীদাহ বরণ কারিণীর শ্বেতপাথরের একটি নামফলক বসানো ছিল। স্বাধীনতা যুদ্ধের সময় এটি বিনষ্ট হয়। সহমরন প্রথা বাতিলের পূর্বে বিদ্যাকুট গ্রামের দেওয়ান বাড়ীর ভরতদ্যাজ রায় বর্মন সম্প্রদায়ভূক্ত স্বর্গীয় কীর্ত্তি চন্দ্র রায় বর্মনের স্ত্রী স্বর্গীয় চন্দ্রকলা রায় বর্মন স্বামীর সাথে সহমরন করেন।
আবদুল কাহির চৌধুরী

আবদুল কাহির চৌধুরী বাংলাদেশের সিলেট জেলার একজন রাজনীতিবিদ। তিনি ফেব্রুয়ারি ১৯৯৬ সালের জাতীয় সংসদ নির্বাচনে সিলেট-৫ আসনে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন। বর্তমানে তিনি সিলেট জেলা বিএনপির সভাপতি।
আবদুল কাহির চৌধুরী বাংলাদেশের সিলেট জেলার কানাইঘাটের বায়মপুর গ্রামে জন্মগ্রহণ করেন।
সিলেট জেলার একজন রাজনীতিবিদ আবদুল কাহির চৌধুরী সিলেট জেলা বিএনপির সভাপতি। তিনি ফেব্রুয়ারি ১৯৯৬ সালের জাতীয় সংসদ নির্বাচনে সিলেট-৫ আসনে বাংলাদেশ জাতীয়তাবাদী দলের হয়ে সংসদ সদস্য নির্বাচিত হয়েছিলেন। বর্তমানে তিনি সিলেট জেলা বিএনপির সভাপতি।
আইসল্যান্ডীয় ক্রোনা

আইসল্যান্ডীয় ক্রোনা হল আইসল্যান্ড এর মুুুদ্রার নাম।
আইসল্যান্ডের সরকারি মুদ্রা ক্রোনা। ১০০ উরায় এক ক্রোনা হয় কিন্তু কম মূল্যের কারণে উরা আর ব্যবহৃত হয় না। ১, ৫, ১০, ৫০, ও ১০০ ক্রোনুরের কয়েন প্রচলিত আছে। ৫০০, ১০০০, ২০০০, ৫০০০ এবং ১০০০০ ক্রোনুরের ব্যাঙ্কনোট জারি করা হয়।
এটি ইউরোপ মহাদেশের একটি প্রজাতান্ত্রিক দ্বীপ রাষ্ট্র। এর রাজধানীর নাম রেইকিয়াভিক। দেশটি উত্তর আটলান্টিক মহাসাগরে গ্রীনল্যান্ড, নরওয়ে, স্কটল্যান্ড, আয়ারল্যান্ড, এবং ফারো দ্বীপপুঞ্জের মধ্যে, উত্তর আমেরিকা ও ইউরোপের সদাসক্রিয় ভূ-গাঠনিক প্লেটগুলির সীমারেখার ঠিক উপরে অবস্থিত একটি আগ্নেয় দ্বীপ।
আইসল্যান্ড ইউরোপ মহাদেশের একটি প্রজাতান্ত্রিক দ্বীপ রাষ্ট্র। এর রাজধানীর নাম রেইকিয়াভিক। দেশটি উত্তর আটলান্টিক মহাসাগরে গ্রীনল্যান্ড, নরওয়ে, স্কটল্যান্ড, আয়ারল্যান্ড, এবং ফারো দ্বীপপুঞ্জের মধ্যে, উত্তর আমেরিকা ও ইউরোপের সদাসক্রিয় ভূ-গাঠনিক প্লেটগুলির সীমারেখার ঠিক উপরে অবস্থিত একটি আগ্নেয় দ্বীপ।
নবীনগর পূর্ব ইউনিয়ন

নবীনগর পূর্ব বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
নবীনগর পূর্ব ইউনিয়নের আয়তন ৩,২৫২ একর (১৩.১৬ বর্গ কিলোমিটার)।
২০১১ সালের আদমশুমারি অনুযায়ী নবীনগর পূর্ব ইউনিয়নের মোট জনসংখ্যা ১২,৩৩৭ জন। এর মধ্যে পুরুষ ৫,৯৩৫ জন এবং মহিলা ৬,৪০২ জন। মোট পরিবার ২,১৫৬টি। জনসংখ্যার ঘনত্ব প্রতি বর্গ কিলোমিটারে প্রায় ৯৩৭ জন।
নবীনগর উপজেলার মধ্যাংশে নবীনগর পূর্ব ইউনিয়নের অবস্থান। এ ইউনিয়নের পশ্চিমে নবীনগর পৌরসভা, দক্ষিণে ও পূর্বে শিবপুর ইউনিয়ন, উত্তর-পূর্বে বিদ্যাকুট ইউনিয়ন এবং উত্তরে তিতাস নদী ও কৃষ্ণনগর ইউনিয়ন অবস্থিত।
নবীনগর পূর্ব ইউনিয়ন নবীনগর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
২০১১ সালের আদমশুমারি অনুযায়ী নবীনগর পূর্ব ইউনিয়নের সাক্ষরতার হার ৩৫.৯%।
মোহাম্মদ হেলাল উদ্দিন
ওয়ারফেজ (অ্যালবাম)

ওয়ারফেজ হল বাংলাদেশের হেভি মেটাল ব্যান্ড ওয়ারফেজের প্রথম অ্যালবাম।
ব্যান্ডটি গঠন হবার সাত বছর পর এটি ১৯৯১ সালে এটি মুক্তি পায়। ওয়ারফেজ অ্যালবামটি প্রকাশের জন্য সারগাম রেকর্ড লেবেলের সাথে স্বাক্ষর করে।
অ্যালবামটি বাংলাদেশের অন্যতম প্রথম দিকের হার্ড রক এবং হেভি মেটাল অ্যালবাম হিসাবে বিবেচিত। এটি বাংলাদেশের একটি পথিকৃৎ রক অ্যালবাম যেখানে মূল ঘরানা ছিল পপ সংগীত।
বাংলাদেশ স্পেশাল অপারেশন বাহিনী

বাংলাদেশ স্পেশাল অপারেশন বাহিনী যেগুলি বাংলাদেশ সেনাবাহিনীর কমান্ডরের অধীনে এবং বিশেষভাবে সংগঠিত, প্রশিক্ষণপ্রাপ্ত এবং বিশেষ অভিযান পরিচালনা ও সহায়তা করতে সজ্জিত।
স্পেশাল সিকিউরিটি ফোর্স হল বিশেষ অপারেশনাল এবং গোয়েন্দা ইউনিট। রাষ্ট্রপতি, সরকার প্রধান এবং বাংলাদেশ সরকার কর্তৃক ভিআইপি হিসাবে মনোনীত যে কোনও ব্যক্তিকে শারীরিক সুরক্ষা প্রদানের জন্য দায়বদ্ধ। এটির সদস্যরা বাংলাদেশ সেনাবাহিনী, বাংলাদেশ নৌবাহিনী এবং বাংলাদেশ বিমান বাহিনী থেকে নিযুক্ত হন। এসএসএফ সরাসরি প্রধানমন্ত্রীকে রিপোর্ট করে থাকে।
বাংলাদেশ সেনাবাহিনী বাংলাদেশ সামরিক বাহিনীর স্থল শাখা। প্যারা কমান্ডো বিশেষ ইউনিটকে একটি ব্রিগেডে শ্রেণিবদ্ধ করে গঠিত।